- भयंकर गर्मी में सूखने लगे विभागीय स्रोत , Una News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Una भयंकर गर्मी में सूखने लगे विभागीय स्रोत {"_id":"31956","slug":"Una-31956-23","type":"story","status":"publish","title_hn":"\u092d\u092f\u0902\u0915\u0930 \u0917\u0930\u094d\u092e\u0940 \u092e\u0947\u0902 \u0938\u0942\u0916\u0928\u0947 \u0932\u0917\u0947 \u0935\u093f\u092d\u093e\u0917\u0940\u092f \u0938\u094d\u0930\u094b\u0924 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
ऊना। जिला भर में भयंकर गर्मी पड़ रही है। पेयजल स्रोत सूखने लगे हैं। लोगों को पर्याप्त पानी नहीं मिल रहा है। जिले के पहाड़ी क्षेत्रों में तो और भी बुरे हाल हैं। पानी को लेकर लोगों की मुसीबतें बढ़ गई हैं। जिले के डंगोली, रायसरी, रायपुर मैदान, कोल्का, दोबड़, कैहलवीं, बंगाणा, लठियाणी, हेरू, सुकड़ियाल आदि गांवों में पीने के पानी की दिक्कत चल रही है। हालत ऐसी है कि सिंचाई एवं जन स्वास्थ्य विभाग के जल स्रोतों में भी पानी की कमी आंकी जा रही है। जिसके चलते जल संकट और गहराने के भी आसार हैं। जिला के पहाड़ी क्षेत्रों में पानी के लिए हाहाकार मचने के बाद मैदानों में भी लोग पीने के पानी को तरसने लगे हैं। इसी बीच आईपीएच के विभागीय अधिकारी भी दफ्तरों को छोड़ कर फील्ड में उतर गए हैं। पानी का दुरुपयोग करने वालों के खिलाफ शिकंजा कसने की कवायद आरंभ कर दी गई है। डंगोली में दो नलों को प्लग कर दिया गया है। जिनमें पीने के पानी को दी गई सप्लाई खेतों में सब्जियों को सिंचित करने के लिए प्रयोग की जा रही थी। लगभग हर तीसरे गांव में पानी के लिए मारामारी हो रही है। कई गांवों में लोगों ने खुलकर विभाग के खिलाफ मोर्चा खोलने की चेतावनी दे डाली है। सूत्रों की मानें तो किसी भी योजना को सुचारु रूप से चलाए रखने के लिए 14 एलपीएस पानी की आवश्यकता होती है। लेकिन, कुछ स्थानों पर यह आंकड़ा 10 एलपीएस या उससे भी नीचे आ गया है। उधर, आईपीएच के अधीक्षण अभियंता परवेज अख्तर ने बताया कि विभागीय अधिकारी-कर्मचारी व्यवस्थाओं को सुचारु करने में लगे हैं। उन्होंने आम जनता से सहयोग की अपील की है। उन्होंने यह भी कहा कि पीने योग्य पानी को सिंचाई आदि में प्रयोग न करें। जिससे जल संकट और बढ़ता जाए।
fierce heat स्पॉटलाइट